Vernîya Konseya Ewropa (KE) ya ke bajarê Strasbourgî yê Fransa de ya çalakîya Nobeta Ocalanî rê Azadîye ya ke nizdîyê 7 serrî yo dewam kena, hewteyê 362’ine de hetê grûba bajarê Maînzî yê Almanya ra ameye dewrgirewtene. Grûba ke roja Dişeme ra nobete dewr girewte de hîrê welatperwerê bi nameyê Alî Azad, Mûrat Oz û Îsmaîl ca gênê.
Eşkerayîya ke bi nameyê grûbe ameye dayene de bale ancîyaye serê serkewtişê xoverdayîşê grevê vêşanîye û ame vatene ke bi xoverdayîşî çew her tim keweno ser. Çalakgerên ard ziwan ke bi grevê vêşanîye heme dinya reyna dî ke şarê Kurdî Ocalanî ca nêverdeno û çalakîya Nobeta Azadîye zî do heta azadîya Ocalanî dewam bikero. Nobeta Ocalanî rê Azadîye 25’ê Hezîran a 2012’î ra nata bêmabên yena domnayene.
